Թիրախային խմբում 13 տարին լրացած աղջիկներն են: Առողջապահության նախարարությունը վստահեցնում է, որ պապիլոմավիրուսի դեմ պատվաստումը նրանց հնարավորություն է տալու խուսափել արգանդի վզիկի քաղցկեղից ու որ պատվաստանյութն անվտանգ է, իսկ հանրության մի ստվար զանգվածի շրջանում կա հակազդեցություն ու բողոք: Նրանք համոզված են, որ երեխաներին պատվաստելը կարող է ունենալ անդառնալի հետեւանքներ կամ որ պատվաստումն առնվազն անվտանգ չէ: